debate presidential 2012 | The Toonari Post - News, Powered by the People!
Atlanta, U.S.A. -- During the October 16 U.S. Presidential debate, Republican nominee Mitt Romney said President Barack...	Song on Energy Policy Follows Last Presidential Debate Ondersoek oor man wat van gebou in Sandton val | Netwerk24
Deur Reneilwe Dhludhlu 12 Julie 2018 19:42
Dit is nog onduidelik of die werknemer van Sun International wat Donderdag dood is van ’n balkon afgespring of geval het.
Dan Sevel (41), sportbemarkingsbestuurder en direkteur van die Nedbank Gholf-uitdaagtoernooi, het omstreeks 12:00 van die vyfde verdieping van Sun International se hoofkantoor in Sandton geval.
Dan Sevel van Sun International (middel).Foto: Facebook
Netwerk24 het vroeër berig hy het van die dak afgespring. Intussen het Zoleka Skweyiya, ’n woordvoerder van Sun International, gesê die omstandighede rondom Sevel se dood word ondersoek en dit is onbekend of hy geval of afgespring het.
“Paramedici het hom op die toneel dood verklaar,” sê kapt. Granville Meyer, polisiewoordvoerder in Sandton.
Skweyiya sê hulle werk saam met alle owerhede wat die voorval ondersoek.
“Ons is almal hartseer oor hierdie tragiese verlies van ’n kollega en vriend en ons wil graag ons diepste meegevoel met sy familie betuig.”
Meyer sê die polisie doen ’n geregtelike ondersoek.
Meer oor: Sun International | Dan Sevel | Sandton | Ondersoek | Werknemer
Topsakeman val hom dood op uitstappie